Budapest Főváros Önkormányzat Közgyűlésének

...../2011. (... . ... .) önkormányzati rendelete

**Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet módosításáról**

Budapest Főváros Önkormányzat Közgyűlése a közúti közlekedésről szóló 1988. évi I. törvény 48. § (5) bekezdésében, az épített környezet alakításáról és védelméről szóló 1997. évi LXXVIII. törvény 54. § (6) bekezdésében kapott felhatalmazás alapján, a helyi önkormányzatokról szóló 1990. évi LXV. törvény 63/A § *q)* pontjában meghatározott feladatkörében eljárva a következőket rendeli el:

*1. §*

A Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (a továbbiakban: R.) 2. § *c)* pontja helyébe az alábbi rendelkezés lép:

*„c) őrzött, fizető P+R várakozóhely: a KRESZ 17. § (1) bekezdés e) pontjában megjelölt jelzőtáblával és „P+R” kiegészítő táblával, vagy a KRESZ 2. számú függelék v) pontjában meghatározott módon kijelölt, a tömegközlekedési járművek megállóhelye vagy végállomása közelében létesített, napi 24 órában működő, olyan bekerített és őrzött (élőerős vagy térfigyelő kamerával megfigyelt) terület, ahol az őrzés díjfizetéshez kötött;”*

*2. §*

A R. 2. § *i)* pontja helyébe az alábbi rendelkezés lép:

*„i) várakozási övezet: a KRESZ 17. § (1) bekezdésének e/2) pontjában meghatározott módon kijelölt, és jelen rendelet 1. számú mellékletével megállapított, olyan körülhatárolt terület, amely – amennyiben a kerületi önkormányzat rendeletében ettől eltérően nem rendelkezik – munkanapokon 8.00 és 18.00 óra között vagy jelen rendelet 5. számú mellékletében meghatározott időszakban, díjfizetés ellenében, legfeljebb 1, 2, 3 vagy 4 óra időtartamig, vagy időtartam korlátozás nélkül használható várakozásra;”*

*3. §*

A R. 8. §-a az alábbi, új (4) bekezdéssel egészül ki, egyúttal a (4) bekezdés számozása (5) bekezdésre módosul:

*„(4) Jelen rendelet 5. számú melléklet 10. címében meghatározott területeken 3 órára történő díjfizetés esetén a díjfizetés napján a várakozási üzemidő végéig további díjfizetés nélkül lehet azonos helyen várakozni.”*

*4. §*

A R. 48. §-a az alábbi, új (4) bekezdéssel egészül ki, egyúttal a (4) bekezdés számozása (5) bekezdésre módosul:

*„(4) A (3) bekezdésben meghatározott rendelkezéseket a pótdíj kiszabásáról szóló értesítésen fel kell tüntetni.”*

*5. §*

A R. 49. § (6) bekezdése helyébe az alábbi rendelkezés lép:

*„(6) Aki az üzemképtelen járművet nem a jelen rendeletben meghatározott módon tárolja, szabálysértést követ el és ötvenezer forintig terjedő pénzbírsággal sújtható, valamint az így elkövetett szabálysértés miatt a közterület-felügyelő helyszíni bírságot szabhat ki. A jelen rendelet megszegésével tárolt üzemképtelen járművek elszállítására külön jogszabályok szerint kerül sor.”*

*6. §*

A R. 1. számú mellékletének *„Időtartam korlátozás nélküli területek”* cím XIV. kerületre vonatkozó részének első francia bekezdése helyébe az alábbi rendelkezés lép:

(XIV. kerület:)

*„– A Dózsa György út – Állatkerti út – Állatkerti körút – Hermina út – Ajtósi Dürer sor – Stefánia út – Ifjúság útja által határolt terület, beleértve a határoló utakat és tereket, kivéve az 56-osok tere (Hősök tere és Benczúr utca közötti szakasza) minden nap 8.00 és 20.00 között és a 3. számú mellékletben megjelölt védett övezet;”*

*7. §*

A R. 1. számú melléklete az alábbi, új címmel egészül ki:

*„****1 órás maximális várakozási idejű területek:***

***XIV. kerület:***

* *Az 56-osok tere (Hősök tere és Benczúr utca közötti szakasza) minden nap 8.00 és 20.00 között.”*

*8. §*

A R. 2. számú mellékletének *„1. díjtételű területek”* címe az alábbi, új rendelkezéssel egészül ki:

***„XIV. kerület:***

* *Az 56-osok tere (Hősök tere és Benczúr utca közötti szakasza) minden nap 8.00 és 20.00 között.”*

*9. §*

A R. 2. számú mellékletének *„4. díjtételű területek”* címe az alábbi, új rendelkezéssel egészül ki:

*„****II. kerület:***

* *A Szilágyi Erzsébet fasor (Pázsit utca és Házmán utca közötti szakasza) munkanapokon és szombati napokon 7.00 órától 21.00 óráig, vasárnapi napokon és ünnepnapokon 8.00 órától 18.00 óráig.”*

*10. §*

A R. 2. számú mellékletnek *„5. díjtételű területek”* cím XIII. kerületre vonatkozó része az alábbi, új francia bekezdéssel egészül ki:

(XIII. kerület:)

…

*„– A Carl Lutz rakpart.”*

*11. §*

A R. 2. számú mellékletének *„5. díjtételű területek”* cím XIV. kerületre vonatkozó részének első francia bekezdése helyébe az alábbi rendelkezés lép:

(XIV. kerület:)

*„– A Dózsa György út – Állatkerti út – Állatkerti körút – Hermina út – Ajtósi Dürer sor – Stefánia út – Ifjúság útja által határolt terület, beleértve a határoló utakat és tereket, kivéve az 56-osok tere (Hősök tere és Benczúr utca közötti szakasza) minden nap 8.00 és 20.00 között és a 3. számú mellékletben megjelölt védett övezet;”*

*12. §*

A R. 5. számú mellékletének *„1. Eltérő időtartam kijelölt várakozási övezetek:”* cím Minden nap 0.00 órától 24.00 óráig üzemelő várakozási övezetek felsorolása az alábbi, új 6. ponttal egészül ki:

(Minden nap 0.00 órától 24.00 óráig üzemelő várakozási övezetek:)

…

*„6. a XIV. kerületben az 56-osok tere (Hősök tere és Benczúr utca közötti szakasza).”*

*13. §*

A R. 5. számú mellékletének „*2. Minden év december 24-én üzemkezdettől az utána következő év január 1. üzemzárásig az alábbi várakozási övezetekben kell fizetni a várakozásért:”* cím az alábbi, új 6. ponttal egészül ki:

(2. Minden év december 24-én üzemkezdettől az utána következő év január 1. üzemzárásig az alábbi várakozási övezetekben kell fizetni a várakozásért:)

…

*„6. a XIV. kerületben az 56-osok tere (Hősök tere és Benczúr utca közötti szakasza).”*

*14. §*

A R. 5. számú mellékletének *„4. Eltérő érvényességű lakossági várakozási hozzájárulások:”* cím 10. pontja helyébe az alábbi rendelkezés lép:

(4. Eltérő érvényességű lakossági várakozási hozzájárulások:)

…

*„10. A XIII. kerületben a Carl Lutz rakpart, a Dráva utca és a Váci út (Dráva utca és Szekszárdi út közötti szakasza).”*

*15. §*

A R. 5. számú melléklete az alábbi új, 10. címmel egészül ki:

***„10. 3 órára történő díjfizetés esetén a díjfizetés napján a várakozási üzemidő végéig további díjfizetés nélkül az alábbi területeken lehet várakozni:***

*1. A XIII. kerületben a Carl Lutz rakpart.”*

*16. §*

(1) Ez a rendelet a kihirdetést követő hónap első napján lép hatályba és a hatálybalépést követő napon hatályát veszti.

(2) A rendelet hatálybalépésével egy időben hatályát veszti a R. 2. számú mellékletének *„3. díjtételű területek”* cím II. kerületre vonatkozó részének második francia bekezdése és a R. 2. számú mellékletének *„4. díjtételű területek”* cím XIII. kerületre vonatkozó részének második francia bekezdése.

|  |  |
| --- | --- |
| **Sárádi Kálmánné dr.** | **Tarlós István** |
| **főjegyző** | **főpolgármester** |

***Indokolás***

***Általános indokolás***

A Fővárosi Közgyűlés 401/2011. (III. 23.) számú határozatával felkérte a főpolgármestert, vizsgáltassa meg, hogy a budai és pesti alsó rakparton milyen feltételekkel és díjjal célszerű a parkolás-gazdálkodási rendszert üzemeltetni, különös tekintettel a közúti közlekedésről szóló 1988. évi I. törvény előírásaira. A vizsgálat eredményeként a R. módosítása szükséges.

A turisztikai szolgáltató szervezetekkel történt egyeztetés alapján a XIV. kerületi 56-osok terén rövid távú várakozást lehetővé tévő autóbusz várakozóhelyek kerülnek kialakításra, ahol a várakozás feltételei eltérőek a jelenlegi várakozási övezethez képest.

***Részletes indokolás***

*Az 1. §-hoz*

A közúti közlekedésről szóló 1988. évi I. törvény (a továbbiakban: Kkt.) 15/B. § (1) bekezdése szerint a P+R jelzőtáblával megjelölt várakozási területen várakozási díj nem állapítható meg, azonban ha a terület őrzését többletszolgáltatásként biztosítják, akkor ezért a többletszolgáltatásért a törvényben meghatározott mértékű őrzési díj szedhető.

A főváros területén lévő őrzött, fizető P+R parkolókban jelenleg élőerős őrzés van, amelyet térfigyelő kamerával megfigyelt őrzés válthat fel. Ennek kapcsán pontosítani kell az őrzés fogalmát.

*A 2. §-hoz*

A XIV. kerületi 56-osok terén rövid távú várakozást lehetővé tévő autóbusz várakozóhelyek kerülnek kialakításra. Ennek érdekében meg kell teremteni annak lehetőségét, hogy 3 óránál rövidebb időtartamú várakozási övezeteket is ki lehessen jelölni. A Kkt. 15/A. § (8) bekezdése szerint a Fővárosi Önkormányzat rendeletében megállapíthatja a várakozási területen a díjköteles várakozás megengedett leghosszabb időtartamát, amely nem lehet egy óránál kevesebb. Ezt az előírást figyelembe véve, 1, 2, 3 és 4 órás, illetve időtartam korlátozás nélküli várakozási övezeteket lehet kijelölni.

*A 3. és 15. §-okhoz*

A Fővárosi Közgyűlés 401/2011. (III. 23.) számú határozatával felkérte a főpolgármestert, vizsgáltassa meg, hogy a budai és pesti alsó rakparton milyen feltételekkel és díjjal célszerű a parkolás-gazdálkodási rendszert üzemeltetni, különös tekintettel a közúti közlekedésről szóló 1988. évi I. törvény előírásaira. A vizsgálat eredménye, hogy az alsó rakpart XIII. kerületi szakaszán (Carl Lutz rakpart) bevezethető egy olyan szabályozás, amely szerint, aki 3 órára megfizeti a várakozási díjat, az a díjfizetés napján az üzemidő végéig további díjfizetés nélkül várakozhat azonos helyen. Ez a lehetőség a parkolójegy-kiadó automatánál váltott parkolójegy vásárlása esetén és a mobiltelefonos parkolási díjfizetési rendszer használatával egyaránt lehetséges.

*A 4. §-hoz*

A R. 48. § (3) bekezdése szabályokat állapít meg azon gépjárművezetők számára, akik az ellenőrzés időpontjában vagy azt követő 5 percen belül érvényes parkolójeggyel rendelkeztek, vagy várakozásukat a mobiltelefonos parkolási rendszerrel elindították, de az ellenőrzéskor ez nem volt megállapítható. Tekintettel arra, hogy ezen szabályok a gépjárművezetők számára nem teljesen ismertek, hiszen sem a várakozási díjfizetést jelző táblán, sem a parkolójegy-kiadó automatán (annak korlátozott információs felülete miatt) nincs feltüntetve, ezért szükséges azt előírni, hogy az utólagos parkolójegy bemutatás lehetőségét és annak szabályait a pótdíj kiszabásáról szóló értesítésen kell feltüntetni.

*Az 5. §-hoz*

Az üzemképtelen járművek elszállításáról több jogszabály is rendelkezik, azonban azt egyik sem írja elő, hogy aki az üzemképtelen járművet nem az előírások szerint tárolja, az szabálysértést követ el, így az elszállításon kívül más szankció nem alkalmazható. A szabályozás bevezetésével az üzemképtelen járművet szabálytalanul tárolók szabálysértést követnek el és ötvenezer forintig terjedő pénzbírsággal sújthatók, összhangban a fővárosi közterületek használatáról és a közterületek rendjéről szóló 59/1995. (X. 20.) Főv. Kgy. rendelet előírásaival.

*A 6. – 8. és 11. – 13. §-hoz*

A XIV. kerület egy része olyan várakozási övezet, ahol a várakozási üzemidő 8 órától 18 óráig tart, a várakozási díj 160 Ft/óra és időtartam korlátozás nélkül lehet várakozni, de a gyakorlati díjfizetés még nem kerület bevezetésre. Ezen várakozási övezet egy részén, az 56-osok tere Hősök tere és Benczúr utcai szakaszán rövid távú várakozást lehetővé tévő autóbusz várakozóhelyek kerülnek kialakításra, ahol a várakozás feltételei a fentiekhez képest eltérőek. A szabályozás bevezetésével a várakozási üzemidő 0 órától 24 óráig tart, a várakozási díj 8 óra és 20 óra között 480 Ft/óra (autóbuszok esetében 1440 Ft/óra), 20 óra és 8 óra között 160 Ft/óra (autóbuszok esetében 480 Ft/óra), az időtartam korlátozás 8 óra és 20 óra között 1 óra, 20 óra és 8 óra között pedig nincs időtartam korlátozás.

A fentiek érdekében módosítani kell a R. 1., 2. és 5. számú mellékletének XIV. kerületre vonatkozó rendelkezéseit.

*A 9. §-hoz*

A II. kerület, Szilágyi Erzsébet fasor Pázsit utca és Házmán utca közötti szakaszán 2011. január 1-től kell fizetni a várakozásért. Az elmúlt időszak tapasztalatai alapján célszerű a munkanapokon és szombati napokon 7 órától 21 óráig, valamint vasárnapi napokon és ünnepnapokon 8 órától 18 óráig fizetendő várakozási díjat 320 Ft-ról 240 Ft-ra mérsékelni.

*A 10. és 14. §-hoz*

A XIII. kerület alsó rakparti szakaszán (Carl Lutz rakpart) a várakozási díj bevezetése óta a kihasználtság jelentősen lecsökkent, a területen általában csak néhány gépjármű várakozik, amelynek egyik oka lehet a viszonylag magas várakozási díj (240 Ft/óra). A Fővárosi Közgyűlés 401/2011. (III. 23.) számú határozatával kapcsolatos vizsgálat végén is azt a következtetést lehetett levonni, hogy ezen a területen célszerű a díjat 160 Ft/óra mértékűre csökkenteni és a XIII. kerületi lakossági várakozási hozzájárulásokkal való díjmentes várakozást engedélyezni. Ez utóbbira javaslatot tett a XIII. kerületi Önkormányzat polgármestere is.

*A 16. §-hoz*

A rendelet hatálybalépéséről és a deregulációról rendelkezik.

|  |  |
| --- | --- |
| **Budapest Főváros Közgyűlésének 30/2010. (VI. 4.) önkormányzati rendelete Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról**  **Hatályos szöveg** | **Budapest Főváros Közgyűlésének 30/2010. (VI. 4.) önkormányzati rendelete Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról**  **Módosított szöveg** |
| **2. § *c)* pont** | **2. § *c)* pont** |
| *c)* őrzött, fizető P+R várakozóhely: a KRESZ 17. § (1) bekezdés *e)* pontjában megjelölt jelzőtáblával és „P+R” kiegészítő táblával, vagy a KRESZ 2. számú függelék *v)* pontjában meghatározott módon kijelölt, a tömegközlekedési járművek megálló-helye vagy végállomása közelében létesített, napi 24 órában működő, olyan bekerített és őrzött terület, ahol az őrzés díjfizetéshez kötött; | ***c)* őrzött, fizető P+R várakozóhely: a KRESZ 17. § (1) bekezdés *e)* pontjában megjelölt jelzőtáblával és „P+R” kiegészítő táblával, vagy a KRESZ 2. számú függelék *v)* pontjában meghatározott módon kijelölt, a tömegközlekedési jármű-vek megállóhelye vagy végállomása közelében létesített, napi 24 órában működő, olyan bekerített és őrzött (élőerős vagy térfigyelő kamerával megfigyelt) terület, ahol az őrzés díjfizetéshez kötött;** |
| **2. § *i)* pont** | **2. § *i)* pont** |
| *i)* várakozási övezet: a KRESZ 17. § (1) bekezdésének *e/2)* pontjában meg-határozott módon kijelölt, és jelen rendelet *1. számú mellékletével* megállapított, olyan körülhatárolt terület, amely – amennyiben a kerületi önkormányzat rendeletében ettől eltérően nem rendelkezik – munkanapokon 8.00 és 18.00 óra között vagy jelen rendelet *5. számú mellékletében* meghatározott időszak-ban, díjfizetés ellenében, legfeljebb 3 vagy 4 óra időtartamig vagy időtartam korlátozás nélkül használható várakozásra; | ***i)* várakozási övezet: a KRESZ 17. § (1) bekezdésének *e/2)* pontjában meg-határozott módon kijelölt, és jelen rendelet *1. számú mellékletével* megállapított, olyan körülhatárolt terület, amely – amennyiben a kerületi önkormányzat rendeletében ettől eltérően nem rendelkezik – munkanapokon 8.00 és 18.00 óra között vagy jelen rendelet *5. számú mellékletében* meghatározott idő-szakban, díjfizetés ellenében, legfeljebb 1, 2, 3 vagy 4 óra idő-tartamig, vagy időtartam korlátozás nélkül használható várakozásra;** |
| **8. §** | **8. §** |
| (4) A parkolójegyet a gépjármű első szélvédő üvege mögött, kívülről jól látható helyen és érvényességének ellenőrzését biztosítva, teljes egészében láthatóan, olvasható módon kell elhelyezni. | **(4) Jelen rendelet *5. számú melléklet 10. címében* meghatározott területeken 3 órára történő díjfizetés esetén a díjfizetés napján a várakozási üzemidő végéig további díjfizetés nélkül lehet azonos helyen várakozni.**  **(5) A parkolójegyet a gépjármű első szélvédő üvege mögött, kívülről jól látható helyen és érvényességének ellenőrzését biztosítva, teljes egészében láthatóan, olvasható módon kell elhelyezni.** |
| **48. §** | **48. §** |
| (4) A parkolójegyet a gépjármű első szélvédő üvege mögött, kívülről jól látható helyen és érvényességének ellenőrzését biztosítva, teljes egészében láthatóan, olvasható módon kell elhelyezni. | **(4) A (3) bekezdésben meghatározott rendelkezéseket a pótdíj kiszabásáról szóló értesítésen fel kell tüntetni.**  **(5) A parkolójegyet a gépjármű első szélvédő üvege mögött, kívülről jól látható helyen és érvényességének ellenőrzését biztosítva, teljes egészében láthatóan, olvasható módon kell elhelyezni.** |
| **49. § (6) bekezdés** | **49. § (6) bekezdés** |
| (6) A jelen rendelet megszegésével tárolt üzemképtelen járművek elszállítására külön jogszabályok szerint kerül sor. | **(6) Aki az üzemképtelen járművet nem a jelen rendeletben meghatározott módon tárolja, szabálysértést követ el és ötvenezer forintig terjedő pénzbírsággal sújtható, valamint az így elkövetett szabálysértés miatt a közterület-felügyelő helyszíni bírságot szabhat ki. A jelen rendelet megszegésével tárolt üzemképtelen járművek elszállítására külön jogszabályok szerint kerül sor.** |
|  | **1. számú melléklet**  **1 órás maximális várakozási idejű területek** |
|  | **XIV. kerület:**   * **Az 56-osok tere (Hősök tere és Benczúr utca közötti szakasza) minden nap 8.00 és 20.00 között.** |
| **2. számú melléklet**  **1. díjtételű területek** | **2. számú melléklet**  **1. díjtételű területek** |
|  | **XIV. kerület:**   * **Az 56-osok tere (Hősök tere és Benczúr utca közötti szakasza) minden nap 8.00 és 20.00 között.** |
| **2. számú melléklet**  **3. díjtételű területek** | **2. számú melléklet**  **3. díjtételű területek** |
| **II. kerület:**   * A Margit körút – Moszkva tér – Szilágyi Erzsébet fasor – Trombitás utca – Garas utca – Marczibányi tér – Ribáry utca – Bimbó út – Ady Endre utca – Szemlőhegy utca – Rómer Flóris utca – Margit utca által határolt terület, beleértve – a Margit körút, a Moszkva tér és a Marczibányi tér kivételével – a határoló utakat és tereket és a Mecset utca; * a Szilágyi Erzsébet fasor (Pázsit utca és Házmán utca közötti szakasza) munkanapokon és szombati napokon 7.00 órától 21.00 óráig, vasárnapi napokon és ünnepnapokon 8.00 órától 18.00 óráig. | **II. kerület:**   * **A Margit körút – Moszkva tér – Szilágyi Erzsébet fasor – Trombitás utca – Garas utca – Marczibányi tér – Ribáry utca – Bimbó út – Ady Endre utca – Szemlőhegy utca – Rómer Flóris utca – Margit utca által határolt terület, beleértve – a Margit körút, a Moszkva tér és a Marczibányi tér kivételével – a határoló utakat és tereket és a Mecset utca.** |
| **2. számú melléklet**  **4. díjtételű területek** | **2. számú melléklet**  **4. díjtételű területek** |
|  | **II. kerület:**   * **A Szilágyi Erzsébet fasor (Pázsit utca és Házmán utca közötti szakasza) munkanapokon és szombati napokon 7.00 órától 21.00 óráig, vasárnapi napokon és ünnepnapokon 8.00 órától 18.00 óráig.** |
| **XIII. kerület:**   * A Népfürdő utca – Róbert Károly körút – Váci út – Dráva utca által határolt terület, beleértve – a Dráva utca kivételével – a határoló utakat és tereket; * a Carl Lutz rakpart. | **XIII. kerület:**   * **A Népfürdő utca – Róbert Károly körút – Váci út – Dráva utca által határolt terület, beleértve – a Dráva utca kivételével – a határoló utakat és tereket.** |
| **2. számú melléklet**  **5. díjtételű területek** | **2. számú melléklet**  **5. díjtételű területek** |
| **XIII. kerület:**   * A Népfürdő utca – Vizafogó utca – Váci út – Szekszárdi utca – Göncöl utca – Röppentyű utca – Pap Károly utca – Róbert Károly körút által határolt terület, beleértve a Róbert Károly körút kivételével – a határoló utakat és tereket és a Latorca utca. * A Béke utca – Petneházy utca – Reitter Ferenc utca – Szegedi út által határolt terület, beleértve a határoló utakat és tereket. | **XIII. kerület:**   * **A Népfürdő utca – Vizafogó utca – Váci út – Szekszárdi utca – Göncöl utca – Röppentyű utca – Pap Károly utca – Róbert Károly körút által határolt terület, beleértve a Róbert Károly körút kivételével – a határoló utakat és tereket és a Latorca utca.** * **A Béke utca – Petneházy utca – Reitter Ferenc utca – Szegedi út által határolt terület, beleértve a határoló utakat és tereket.** * **A Carl Lutz rakpart.** |
| **XIV. kerület:**   * A Dózsa György út – Állatkerti út – Állatkerti körút – Hermina út – Ajtósi Dürer sor – Stefánia út Ifjúság útja által határolt terület beleértve a határoló utakat és tereket, kivéve az 1. számú mellékletben megjelölt védett övezet; * a Kerepesi út – Vezér utca – Ond vezér útja – Örs vezér tere –Bánki Donát utca – Padlizsán utca által határolt terület, beleértve a határoló utakat és tereket. | **XIV. kerület:**   * **A Dózsa György út – Állatkerti út – Állatkerti körút – Hermina út – Ajtósi Dürer sor – Stefánia út – Ifjúság útja által határolt terület, beleértve a határoló utakat és tereket, kivéve az 56-osok tere (Hősök tere és Benczúr utca közötti szakasza) minden nap 8.00 és 20.00 között és a 3. számú mellékletben megjelölt védett övezet;** * **a Kerepesi út – Vezér utca – Ond vezér útja – Örs vezér tere –Bánki Donát utca – Padlizsán utca által határolt terület, beleértve a határoló utakat és tereket.** |
| **5. számú melléklet**  **1. Eltérő időtartamban kijelölt várakozási övezetek** | **5. számú melléklet**  **1. Eltérő időtartamban kijelölt várakozási övezetek** |
| Minden nap 0.00 órától 24.00 óráig üzemelő várakozási övezetek:   1. az I. kerületben, a Dísz tér, a Hunyadi János út (Szabó Ilonka utca és Dísz tér közötti szakasza), a Palota út (Dísz tér és Lovas utca közötti szakasza), a Szent György utca és a Színház utca; 2. az I. kerületben a Szirtes út 32. és 34. szám alatti terület; 3. a XIII. kerületben, a Margitsziget északi fizető parkolója és a szállodák várakozóhelyei; 4. a II. kerületben a Szilágyi Erzsébet fasor (Pázsit utca és Házmán utca közötti szakasza); 5. a III. kerületben a Flórián tér 18075/13 helyrajzi számú területe. | **Minden nap 0.00 órától 24.00 óráig üzemelő várakozási övezetek:**   1. **az I. kerületben, a Dísz tér, a Hunyadi János út (Szabó Ilonka utca és Dísz tér közötti szakasza), a Palota út (Dísz tér és Lovas utca közötti szakasza), a Szent György utca és a Színház utca;** 2. **az I. kerületben a Szirtes út 32. és 34. szám alatti terület;** 3. **a XIII. kerületben, a Margitsziget északi fizető parkolója és a szállodák várakozóhelyei;** 4. **a II. kerületben a Szilágyi Erzsébet fasor (Pázsit utca és Házmán utca közötti szakasza);** 5. **a III. kerületben a Flórián tér 18075/13 helyrajzi számú területe;** 6. **a XIV. kerületben az 56-osok tere (Hősök tere és Benczúr utca közötti szakasza).** |
| **5. számú melléklet**  **2. Minden év december 24-én üzemkezdettől az utána következő év január 1. üzemzárásig az alábbi várakozási övezetekben kell fizetni a várakozásért:** | **5. számú melléklet**  **2. Minden év december 24-én üzemkezdettől az utána következő év január 1. üzemzárásig az alábbi várakozási övezetekben kell fizetni a várakozásért:** |
| 1. az I. kerületben, a Dísz tér, a Hunyadi János úton (Szabó Ilonka utca és Dísz tér közötti szakasza), a Palota út (Dísz tér és Lovas utca közötti szakasza), a Szent György utca és a Színház utca; 2. az I. kerületben a Szirtes út 32. és 34. szám alatti terület; 3. a XIII. kerületben, a Margitsziget északi fizető parkolója és a szállodák várakozóhelyei; 4. a II. kerületben a Szilágyi Erzsébet fasor (Pázsit utca és Házmán utca közötti szakasza); 5. a III. kerületben a Flórián tér 18075/13 helyrajzi számú területe. | 1. **az I. kerületben, a Dísz tér, a Hunyadi János úton (Szabó Ilonka utca és Dísz tér közötti szakasza), a Palota út (Dísz tér és Lovas utca közötti szakasza), a Szent György utca és a Színház utca;** 2. **az I. kerületben a Szirtes út 32. és 34. szám alatti terület;** 3. **a XIII. kerületben, a Margitsziget északi fizető parkolója és a szállodák várakozóhelyei;** 4. **a II. kerületben a Szilágyi Erzsébet fasor (Pázsit utca és Házmán utca közötti szakasza);** 5. **a III. kerületben a Flórián tér 18075/13 helyrajzi számú területe;** 6. **a XIV. kerületben az 56-osok tere (Hősök tere és Benczúr utca közötti szakasza).** |
| **5. számú melléklet**  **4. Eltérő területi érvényességű lakossági várakozási hozzájárulások:** | **5. számú melléklet**  **4. Eltérő területi érvényességű lakossági várakozási hozzájárulások:** |
| 1. Az I. kerületben az Alagút utca, az Apród utca, az Attila út, a Dózsa György tér, a Döbrentei utca és a Szarvas tér. 2. A II. kerületben a Bem József utca, a Szilágyi Erzsébet fasor (a Moszkva tér és a Pázsit utca közötti szakaszon) és a Tölgyfa utca. 3. Az V. kerületben az Alkotmány utca, az id. Antall József rakpart, a Jane Haining rakpart, Erzsébet tér, Jászai Mari tér, Fővám tér, Kossuth tér, Roosevelt tér és a Március 15. tér. 4. A VI. kerületben a Városligeti fasor. 5. A VII. kerületben a Damjanich utca, a Lövölde tér és a Rottenbiller utca. 6. A VIII. kerületben a Baross utca, a Harminckettesek tere, a Ludovika tér és az Üllői út. 7. A IX. kerületben a Mester utca, Soroksári út és az Üllői út. 8. A XI. kerületben a Bocskai út, az Irinyi József utca, az Október huszonharmadika utca és a Villányi út. 9. A XII. kerületben az Istenhegyi út. 10. A XIII. kerületben a Dráva utca és a Váci út (Dráva utca és Szekszárdi út közötti szakasza). | 1. **Az I. kerületben az Alagút utca, az Apród utca, az Attila út, a Dózsa György tér, a Döbrentei utca és a Szarvas tér.** 2. **A II. kerületben a Bem József utca, a Szilágyi Erzsébet fasor (a Moszkva tér és a Pázsit utca közötti szakaszon) és a Tölgyfa utca.** 3. **Az V. kerületben az Alkotmány utca, az id. Antall József rakpart, a Jane Haining rakpart, Erzsébet tér, Jászai Mari tér, Fővám tér, Kossuth tér, Roosevelt tér és a Március 15. tér.** 4. **A VI. kerületben a Városligeti fasor.** 5. **A VII. kerületben a Damjanich utca, a Lövölde tér és a Rottenbiller utca.** 6. **A VIII. kerületben a Baross utca, a Harminckettesek tere, a Ludovika tér és az Üllői út.** 7. **A IX. kerületben a Mester utca, Soroksári út és az Üllői út.** 8. **A XI. kerületben a Bocskai út, az Irinyi József utca, az Október huszonharmadika utca és a Villányi út.** 9. **A XII. kerületben az Istenhegyi út.** 10. **A XIII. kerületben a Carl Lutz rakpart, a Dráva utca és a Váci út (Dráva utca és Szekszárdi út közötti szakasza).** |
|  | **5. számú melléklet**  **10. 3 órára történő díjfizetés esetén a díjfizetés napján a várakozási üzemidő végéig további díjfizetés nélkül az alábbi területeken lehet várakozni:** |
|  | **1.** **A XIII. kerületben a Carl Lutz rakpart.** |